Държавен вестник, бр. 64, 2012 г., стр. 51

БРОЙ  64	
Д Ъ Р Ж А В Е Н  В Е С Т Н И К 	
СТР.  51  
9. Фискалният агент или Регистраторът 
(доколкото са информирани) своевременно 
ще уведомяват Юроклиър и Клиърстрийм, 
Люксембург (чрез Общия доставчик на ус­
луги), за всяко неизпълнение от страна на 
Емитента, свързано с плащане, дължимо по 
Облигациите, когато същото е изискуемо.
ПРИЛОЖЕНИЕ 6
Информационно приложение на Облигациите
Съгласно Договора за фискално агентство, 
сключен на 4 юни 2012 г., Емитентът с настоя­
щото уведомява Фискалния агент относно 
следните условия на Облигациите:
1. Главницата на Облигациите е [•] (не 
повече от 950 000 000 евро).
2. Емисионната цена е [•] процента от 
главницата за Облигациите.
3. Лихвеният процент на Облигациите 
е [•] процента годишно (но не повече от 10 
процента годишно).
4. Датата на падеж на Облигациите е [•] 
(но не по-късно от 10 дни след Датата на 
приключване).
5. Датата на приключване е [•] 2012 г.
Настоящото е Информационното приложе­
ние към Облигациите, към което реферира 
Договорът, и същото се регулира и тълкува 
съгласно законите на Англия. Термините, 
посочени с главна буква, които са използва­
ни, имат значението, дадено им в Договора.
Дата: [•] 2012 г.
РЕПУБЛИКА БЪЛГАРИЯ, 
Представлявана от Министъра на финансите
Подпис: ______________________
Име:
Длъжност:
7768
АКТ
за поемане на задължения относно издава­
нето на облигации с номинална стойност до 
950 000 000 евро, подписан на 4 юни 2012 г.
(Ратифициран със закон, приет от 41-ото На­
родно събрание на 8 юни 2012 г. – ДВ, бр. 46 
от 2012 г. В сила от 4 юни 2012 г.)
Настоящият Акт за поемане на задълже­
ния се подписа на 4 юни 2012 г. (Дата на 
подписване)
От:
(1) Република България (Емитентът)
в полза на
(2) титулярите на сметки (както е дефи­
нирано по-долу),
Като се има предвид, че:
(А) Емитентът е одобрил емитирането и 
издаването на облигации (Облигациите) съ­
гласно (i) договор за подписка във връзка с 
емитирането на облигации (заедно с неговите 
допълнения и изменения), който следва да 
бъде сключен на датата или непосредствено 
след датата на настоящия Акт за поемане 
на задължения между Емитента и „БНП 
Париба“, „Ейч Ес Би Си Банк“ ПиЕлСи, и 
„Райфайзенбанк Интернешънъл“ АГ (заедно 
наричани Съвместни Водещи Мениджъри), и 
(ii) договор за фискално агентство (заедно с 
неговите допълнения и изменения, Договор 
за фискално агентство), който следва да бъде 
сключен на датата или непосредствено след 
датата на настоящия Акт за поемане на за­
дължения между Емитента и дъ Банк ъф Ню 
Йорк Мелън (The Bank of New York Mellon) 
като Фискален агент и Платежен агент, и дъ 
Банк ъф Ню Йорк Мелън (Люксембург) С.А. 
(The Bank of New York Mellon (Luxembourg) S.A.) 
като Регистратор и Агент по прехвърлянето.
(Б) Съгласно законите на Република Бълга­
рия, за да бъде обвързващ спрямо Емитента, 
настоящият Акт за поемане на задължения 
се изисква (i) да бъде подписан от Министъра 
на финансите на Република България (Ми­
нистъра на финансите) и (ii) ратифициран от 
Народното събрание на Република България 
със Закон за ратификация (както е дефиниран 
по-долу), подпечатан с печата на Президента 
на Репуб­лика България и публикуван в „Дър­
жавен вестник“ (Парламентарни процедури). 
След приключването на Парламентарните 
процедури този Договор ще бъде публикуван 
в „Държавен вестник“ с цел оповестяване.
(В) Облигациите се издават в безналична 
форма с номинална стойност от 100 000 евро 
или с по-голяма стойност, кратна на 1000 
евро. Облигациите ще се удостоверяват с 
глобален сертификат (Глобален сертификат за 
Облигациите), регистриран на името на косвен 
представител и депозиран в Общия попечител 
за Юроклиър Банк СА/НВ (Euroclear Bank 
SA/NV) (Юроклиър) и Клиърстрийм Банкинг 
(Clearstream Banking), société anonyme (Клиър­
стрийм, Люксембург). Глобалният сертификат 
за Облигациите може да бъде заместен от 
индивидуални сертификати за Облигациите 
(Сертификати за Облигациите) в случаите, 
посочени в настоящия документ. Намерението 
е Облигациите да бъдат държани по начин, 
който е съобразен с функционирането на 
Евросистемата (Eurosystem).
(Г) Емитентът желае да предприеме мерки 
за защита на интересите на Титулярите на 
сметки, в случай че Глобалният сертификат за 
Облигациите бъде обявен за недействителен 
съгласно предвидените в него условия. 
Този Акт за поемане на задължения по­
твърждава следното:
1. Влизане в сила, упълномощаване и 
тълкуване
Влизане в сила
1.1. Настоящият Акт за поемане на задъл­
жения влиза в сила на Датата на приключване 
(както е дефинирана в Договора за фискално 
агентство), която дата следва приключването 
на Парламентарните процедури.